Cinefòrum de l’Escoleta de Cinema. Estrena de Space Race (La cursa espacial)
2023-10-06 17:30 - 18:30 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’Escoleta de Cinema, projecte artístic de dinamització sociocultural que treballa la transformació social mitjançant el cinema, ha col·laborat amb l’Ateneu L’Harmonia a través del Casalet audiovisual d’estiu. Fruit d’aquest taller ha nascut una nova producció feta pels infants de Sant Andreu. Es tracta de la història d’un grup d’amics a qui la societat margina pel seu aspecte i les seves aficions. Després de ser atacats per part d’altres infants en un parc, comencen a jugar a un videojoc. Aquest es converteix en un joc real i, sobre una nau espacial, hauran de trobar un tresor custodiat per alienígenes. Podràn superar totes les proves per aconseguir-ho? No us perdeu aquesta emocionant aventura!

Juguem en Harmonia
2023-10-18 17:00 - 19:00
Jocs de taula i joguines per a totes i tots!
Juguem en Harmonia és un espai de joc lliure liderat per veïns i veïnes. Adults i infants estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.
De 17h a 18.30h per a infants de 3 a 6 anys
De 17.30h a 19h per a infants de 1 a 3 anys.
—
A càrrec de Juguem en harmonia i Mamis molonas.

Castanyada en Harmonia
2023-10-27 17:30 - 19:00
Us convidem a celebrar la castanyada en família en una tarda amb diferents propostes d’activitats. Entre manualitats i cuina, evocarem la importància de les estacions, els cicles de la natura i les tradicions de la cultura popular.
Podreu trobar tallers de panellets (places limitades, cal inscripció prèvia: a les 17.30h – places exhaurides – o a les 18.30h) i altres espais d’estampació de fulles i de segells.
Us hi esperem!
Els tallers són familiars i es demana que els infants estiguin acompanyats d’una persona adulta.
—
A càrrec de Juguem en Harmonia i Mamis molonas

Cicle Orelletes amb: Joan Colomo
2023-10-28 12:00 - 13:30
L’Orelletes és un cicle de grans concerts per a gent petita, un cicle de música per a infants que vol apropar diferents gèneres musicals a nenes i nens. El cicle proposa concerts de grups i artistes que habitualment toquen per a públic adult, però en aquesta ocasió adapten el seu espectacle a les orelles més petites de la casa.
En aquesta ocasió, l’artista que pujarà a l’escenari serà Joan Colomo.
